בנימה אישית
"חג החנוכה הנה הוא מתקרב
והוא מביא לי אור וחום לבית וללב"
חג החנוכה נחגג בשמונת הימים מכ"ה בכסלו ואילך. חכמי ישראל קבעו את החג בימי בית המקדש השני לזכר הניצחון במרד החשמונאים, חנוכתו מחדש של בית המקדש ונס פך השמן: "שכשנכנסו יוונים להיכל טמאו כל השמנים שבהיכל, וכשגברה  מלכות בית חשמונאי ונצחום,  בדקו ולא מצאו אלא פח אחד של שמן שהיה מונח בחותמו של כהן גדול, ולא היה בו אלא להדליק יום אחד, נעשה בו נס והדליקו ממנו שמונה ימים" (מתוך ספרו של יוסף בן מתתיהו).
נראה שמקור המילה חנוכה בא מלשון "חנוכת המזבח" שנערכה לאחר כיבושו וטיהורו של בית המקדש על ידי המכבים.

לפניכם לקט פעילויות, דפי עבודה וקטעי קריאה בנושא חנוכה.
כל משוב, הארה, שאלה, בקשה ושיתוף יתקבלו בשמחה.
דוא"ל: aloncarmit@gmail.com
לחומרים נוספים בקרו באתר האישי שלי:
www.carmitalon.co.il

ברכת הנרות
בָּרוּךְ אַתָּה ה' אֱלֹהֵינוּ מֶלֶךְ הָעוֹלָם
אֲשֶׁר קִידְשָׁנוּ בְּמִצְוֹתָיו וְצִוָּנוּ לְהַדְלִיק נֵר שֶׁל חֲנֻכָּה.
בָּרוּךְ אַתָּה ה' אֱלֹהֵינוּ מֶלֶךְ הָעוֹלָם,
שֶׁעָשָׂה נִסִּים לַאֲבוֹתַינוּ בַּיָּמִים הָהֵם – בַּזְּמָן הַזֶּה
בָּרוּךְ אַתָּה ה' אֱלֹהֵינוּ מֶלֶךְ הַעוֹלָם שֶׁהֶחֱיָנוּ וְקִיְּמָנוּ וְהִגִּיעָנוּ לַזְמַן הַזֶּה;
(ברכה זו קוראים רק בנר ראשון של חנוכה)
הנרות הללו
הנרות הללו אנו מדליקים על הנִּסִּים ועל הנפלאות ועל התשועות ועל המלחמות, שעשית לאבותינו, בימים ההם בזמן הזה, על ידי כוהניך הקדושים. וכל שמונת ימי חנוכה הנרות הללו קודש הם, ואין לנו רשות להשתמש בהם, אלא לראותם בלבד, כדי להודות ולהלל לשמך הגדול על נִּסֵּיךָ ועל נפלאותיך ועל  ישועתך.
מעוז צור
מעוז צור ישועתי לך נאה לשבח.
תיכון בית תפילתי ושם תודה נזבח
לעת תכין מטבח מצר המנבח.
אז אגמור, בשיר מזמור, חנוכת המזבח
(הפיוט 'מעוז-צור' חובר באירופה בתקופת מסעי הצלב כאשר יהודים נרדפו ונטבחו על ידי הצלבנים. בפיוט 6 בתים בכולם בקשה לנס. הבית הראשון, שנהוג לשיר לאחר הדלקת הנרות, מבקש נקמה וטבח ("מַטְבֵּחַ") באויב ("צר") המדומה כאן לכלב נובח ("מְנַבֵּח").
שירים מולחנים לחג חנוכה
הנר שלי / נתן יונתן
הנר שלי אדום כמו רימון,
הנר שלי צהוב כמו לימון.
שלי הנר ירוק כמו פרחי חצב,
שלי הנר סגול כמו פרחי הסתיו.
הנר שלי כחול כמו שמים,
לנר שלי יש תכלת בעיניים.
הנר שלי כתום כמו שקיעת חמה,
שלי לבן כמו יונה תמה.
שלי כמו כולם ממש! אבל קוראים לו ה - שמש.
עכשיו תראו דבר מפליא: את הנרות כולם נדליק.
צבעים אין ספור, אבל האור צבעו אחד,
והוא מאיר בחשיכה את ליל החג.

מחרוזת שירי חנוכה בביצוע עמנואל אלאלוף
עוד שירים לחנוכה
חנה זלדה
בובת נר לחנוכה

לביבות בבקשה, לאה נאור מתי כספי
בבקשה, בבקשה, לביבות חמות בבקשה
לכל איש וכל אישה, בבקשה, בבקשה
ישר מהמחבת וישר מהלב
לביבות כמו שאני אוהב.
עם סוכר – אפשר,
עם ריבה – תודה רבה
תן לי עוד – טוב מאד,
עוד אחת - וזה הכל
יותר אני לא יכול,
יותר אני לא יכול!
בתאבון ילדה יפה
לביבות חמות עם הוספה
לכל רעב ורעבה
יש לביבה הכי טובה
ישר מהמחבת וישר מהלב לביבות כמו שאני אוהב.
עם סוכר – אפשר, עם ריבה – תודה רבה
תן לי עוד – טוב מאד, עוד אחת - וזה הכל
יותר אני לא יכול, יותר אני לא יכול!
מי ידליק / נעמי שמר
ההולכים בחושך אור גדול יראו
הכמהים לחופש בית ימצאו
אפלה מולכת על הפנסים
העומדים מלכת מחפשים ניסים
מי ידליק נר עתיק, מי ישמיע שיר?
מי ימצא בליבו אור חדש בהיר?
בלפיד של אתמול עוד תבער האש
לפעמים נס גדול שב ומתרחש.
האורות דולקים על אדן חלוני
יש מי שיידע לפתור את חלומי
זה אותו סיפור, אותו המחזה בימים ההם ובזמן הזה
מי ידליק נר עתיק....
אל תבטיח לי ניסים ונפלאות
גם הערפילים הם רמז לבאות
בעונה סוערת אל תיסוב אחור
ותמצא בדרך גם שלווה גם אור
מי ידליק נר עתיק, מי ישמיע שיר?
מי ימצא בליבו אור חדש בהיר?
בלפיד של אתמול עוד תבער האש
לפעמים נס גדול שב ומתרחש.
נר ראשון של חנוכה / נעמי שמר
נר ראשון של חנוכה לי יאיר בחשכה
נר שני כמו חבר שבא איתו להידבר
כשמגיע נר שלישי מתחשק לי כבר לשיר
הו מה טוב ומה נעים – הנה הנר הרביעי
האורים שבחלון לי מוסרים דרישת שלום
ואפילו לשמש יש כאילו אור חדש
עם הנר החמישי כבר שותים חופשי – ששי
יין חם וריחני עם השביעי והשמיני
סביבון וסופגנית, ורקדן ורקדנית
שיגעון של מסיבה – תבואו גם בחג הבא
האורים שבחלון...
נר ראשון ונר שני, נר שלישי ורביעי
חמישי והשישי, והשביעי והשמיני
האורים שבחלון...

בואו נגרש את החושך / מ. ברק
בואו נגרש את החושך, בואו נביא את האור
בואו נגרש את החושך שילך ולא יחזור.
לֶךְ - לֶךָ החושך, זהו חג של אור,
אור שמתעצם לו, עובר מדור לדור.  אור...
ראפ חידות לחנוכה (מקור לא ידוע)
מי מכיר ומי יודע: יש לי סוד ואין פותר
מי זה השובב הזה שלעולם לא מתבגר,
וכל רגע שעובר הוא נעשה קטן יותר. / מי? מי? מי?
זה הנר, זה הנר, זה הנר – פשוט מאד
זה הנר שבוער ופתרנו את הסוד!
מי מכיר ומי יודע איזו גברת משונה
בחלון שלה יושבת, כובעים יש לה שמונה
וכל כובע הוא מאש. מי יודע לנחש? / מי? מי? מי?
חנוכייה, חנוכייה, חנוכייה – פשוט מאד
חנוכייה יפהפייה, והסוד איננו סוד!
מי מכיר ומי יודע, מי יפתור לי את הסוד?
בשכונה שלי פגשתי באדון מוזר מאד
לא יודע לעמוד, הוא יודע רק לרקוד. / מי? מי? מי?
סביבון, סביבון, האדון הוא סביבון
זה נכון, זה נכון, זה אמת וזה נכון!
מי מכיר ומי יודע איזו גברת מתוקה
שטיגנו אותה בשמן וציפו אותה סוכר
היא שמנה ומתוקה. רק לך היא מחכה! / מי? מי? מי?
סופגנייה, סופגנייה, מתוקה מאד, מאד
סופגנייה יפהפייה ופתרנו את הסוד! ופתרנו את הסוד!
הבה נרימה / הנדל, זעירא
הבה נרימה נס ואבוקה
יחד פה נשירה שיר החנוכה.
מכבים אנחנו, דגלנו רם נכון 
ביוונים נלחמנו ולנו הניצחון.
פרח אל פרח, זר גדול נשזור 
לראש המנצח, מכבי גיבור.
הבה נרימה נס ואבוקה
יחד פה נשירה שיר החנוכה.

הבו לחם יין דג (מקור לא ידוע)  
הבו לחם, יין, דג 
ונשמח יחדיו בחג / לה, לה, לה
על חלון דולקים נרות 
מפיצים אור יקרות / לה, לה, לה
כבר הדלקתי הנרות וחלקתי המעות / לה, לה, לה
איזה נס גדול קרה פה, סביבון שלי
הוי בימי החנוכה הכל מצליח לי.

שוב יורד לו ערב חורף / ציפי כהנוביץ
שוב יורד לו ערב חורף
ובבית חם נעים,
שוב תאיר חנוכייה
שוב נשיר על מכבים,
נר דקיק, צבעוני, בני הבית ואני
נדליק בשלהבת זכה,

נר אחד מאיר את האפלה
אבל כל האפלה אינה יכולה לכבות נר אחד. (חיים הזז)

דקלומים וקטעי קישור בנושא חנוכה
אור בעיניים שמחה בלב / ורד מנדלסון
לכל ילד יש נקודות של אור:
יש ילד סובלני שמחכה בתור,
יש ילד שאוהב לחייך,
יש ילד שיודע לתווך,
יש ילד שעוזר לחבר בצרה,
מושיט לו יד ושואל: "מה קרה?".
יש ילד שיודע לשיר את כל השירים,
יש ילד שמכבד את ההורים.
יש ילד שיודע להקשיב,
יש ילד ששואל ויודע להשיב.
יש ילד שרץ הכי מהר בעולם
ויש ילד שיודע לצייר הכי מכולם.
לכל ילד יש נקודות אור, נקודות מיוחדות.
כשמחברים את נקודות האור של כל הילדים והילדות
מקבלים דבר מדהים:
אור איתן, אור גדול, אור עצום, אור אוהב
אור שמחמם לכולנו את הלב....
חשפו האור – רותי גונן
החנוכייה שלנו מפיצה אור. אור של חופש, אור של דרור
אך לנו יש גם אור אחר הדולק בלב כל אדם – כנר.
לכל אדם האור שלו אותו תורם לחברו.
כי האדם מדליק נר מנר: 
האחד מאיר - והשני אינו חסר.

משאלה לאור הנרות הדולקים / "סבתא אילנה מספרת"
בכל בית בישראל, חילוני, דתי, בלי שום הבדל
הדלקנו זה עתה נרות של חנוכה.
לזכר כד של שמן זית - חנוכייה מאירה בכל בית.
הנרות דולקים ואני מתרגש, 
ומשאלה קטנה בליבי לך, אלי, יש:
עשה למען קירוב העם, עשה למען ילדינו גם.
עשה למען שבויינו, הסר שכול מליבנו.
עשה שלא תהיינה מלחמות, כי לך הניסים ולך הנפלאות.
זכור כי אנחנו צאצאי המכבים, ואותנו בחרת מכל העמים.
חילוני, דתי, בלי שום הבדל, 
קדשנו את מצוותיך והדלקנו נר.
נר לשלום, נר לתקווה, נר לברכה ונר לאהבה.
וכך בכל ערב בחג החנוכה, כל בית בישראל מתכנס.
אולי יקרה עוד נס. נס של חופש נס של אור
נס שיעבור מדור אל דור. 
דקלום: נר קטן נר שלי / גילת שריג
נר קטן, נר שלי, רציתי לומר לך משהו אישי:
בבקר מאד התרגשתי בגן לקראת הפגישה איתך כאן.
אמא אמרה שכדאי שאנוח
אך מרוב התרגשות הסתובבתי כמו רוח
בגדי החג כבר היו מוכנים, ואפילו זכרתי גרביים לבנים.
והנה עכשיו אני עליך מביט, וכמעט שכחתי מה רציתי להגיד.
נר קטן, נר שלי, רציתי להגיד לך משהו אישי:
רציתי לבקש שתמשיך להבהב,
שתאיר את הדרך במנהרת הלב
והלב יתרחב, והלב יפתח, ויהיה בו מקום גם לי וגם לך.
רציתי לבקש – אבל רק אם זה נוח
שתיתן להורים שלי קצת יותר כח:
שיהיו פחות עייפים, קצת יותר שמחים,
ואולי גם קצת שקט בדרכים?!
אתה זוכר את החלום מלפני שנה ושנתיים?
- כבר בקשתי ממך פעמיים!!
ואם זה הרבה, ואם זה גדול – תעשה רק מה שאתה יכול.
ועוד משאלה אבקש בלאט (מכסים פנים):
אחת, שתיים, שלוש, ארבע... (מגלים פנים)
נר שלי, נר קטן - תודה שבאת אלי לגן.
חג של אור (מקור לא ידוע)
בוקר (ערב) טוב וחג שמח לכל ילד ולכל אורח
חג אורים פתאום הגיע:
לא כתב לי ולא הודיע.
הוא ירד בשלל צבעים
וסיפר פלאי פלאים.
על הפלא של הכד,
על סביבון אשר רקד
על גבורות המכבים,
על נרות שלא כבים.
חג אורים הנה הגיע.
כתמיד הוא שוב יפתיע.
בלילות הדליקו אור
חג של רון ושל מזמור.

דקלום: חנוכה הוא חג האור (מקור לא ידוע)
חנוכה הוא חג האור
ולנו יש המון לזכור!
שמונה נרות, שמש אחד,
ואיך פתאום מופיע כד?
סביבון שמסתובב ובכלל לא מתעייף…
אור, אור, אור:
יש המון לזכור!
יש יוונים ומכבים
מנורה אחת, שבעה כנים,
ואנטיוכוס הרשע, שום דבר הוא לא הרשה.
אור, אור, אור: יש המון לזכור!
יש כל מיני סוגי נרות,
סופגניות ולביבות מטוגנות בשמן זך,
אוי, "אברוך", שלא נשכח!!
אור, אור, אור: יש  המון לזכור!
די, הראש כבר מבולבל!
מי צריך את זה בכלל??!
תנו לנו לשיר ולשמוח
ולפורים השאירו כח!
אור, אור, אור: יש המון לזכור.!
קטע קישור: מה מסמל האור / כרמית אלון
"בראשית ברא אלוהים את השמים ואת הארץ,
והארץ הייתה תוהו ובוהו וחושך על פני תהום.
ויאמר אלוהים: יהי אור. ויהי אור".
ומה מסמל אותו "אור" שברא אלוהים?
האם זו קרן שמש ראשונה, המאירה את החשכה
ומבשרת לעולם את בואו של יום חדש?
ואולי זה הבהוב של כוכב זעיר המאיר את השביל בדיוק כשצריך?
האם זה הניצוץ המבריק בעיניו של ילד רך
שעה שהוא מגלה איזה פלא נוסף?
ואולי זה מאור פניו של אותו חבר
המטה לנו אוזן, מקשיב ותומך?
האם אלה פניה הקורנות של אם מסורה
העוטפת את בנה בחום ואהבה?
ושמא זה אותו מבט של אב נרגש
המבטיח להגן על ילדיו מכל רע?
הנה כי כן, אורות רבים אותנו מקיפים
ודווקא בחשכה הם עולים ומתגברים.
מי ייתן וידע כל אדם  - לזהות את נקודות האור בחייו.
מי ייתן וביחד כולם נדע להגדיל את האור בעולם
כדי שנוכל לחלום ולקוות למחר.
נר ראשון (מילים – לא ידוע, לחן - ציפי כהנוביץ)
נר ראשון נדליק היום, נר גבורה ואור
ובפינו שיר תקווה, אור לדור ודור
פזמון: אור לדור ודור, אור לדור ודור
נר לקץ המלחמות נדליק היום
ושמונה נרות ישירו לנו שיר שלום
[image: ]פזמון: אור לדור ודור...


סיפור המעשה
לפני הרבה - הרבה שנים, לארץ באו יונים: אוי!
עם סוסים ועם פילים, ועם גדודים גדולים – גדולים: אוי!
עלו על ארץ ישראל ואת הכל התחילו לקלקל: אוי!
רמסו שדות, הרסו בתים, וגם פגעו ביהודים: אוי!
אל המקדש הם נכנסו, שרפו באש את התורה
שברו כדים וכיבו את המנורה: אוי!
אז קרא יהודה המכבי לכל היהודים אליו: הידד!
ועל ארץ ישראל החליטו כולם לשמור  
ולא לתת אותה לאף אחד אחר: הידד!
כך נלחמו היהודים ביוונים, מעטים מול רבים
והיונים בסוף ברחו . הידד!
אל המקדש נכנסו היהודים ושמן הם חפשו בכל פינה 
ואז מצאו מוטל בצד כד קטן, כד שמן קט: הידד!
שפכו השמן למנורה, וליהודים הייתה אורה גדולה: הידד!
שמונה ימים שמנו ניגר, והמקדש כולו הואר: הידד!



הרב קוק
צריך שכל איש יידע ויבין
שבתוך תוכו דולק נר
ואין נרו שלו כנר חברו
ואין איש שאין לו נר
וצריך שכל איש יידע ויבין
שעליו לעמול ולגלות
את אור הנר ברבים
ולהדליקו לאבוקה גדולה
ולהאיר את העולם כולו.
צריך שכל איש או אישה ידע ויבין 
שבתוך תוכו דולק נר השמחה.
ואין נרו שלו כנר חברו 
וזה מאיר את אישיותו המיוחדת.
אין אדם שאין לו נר שיוכל להאיר לזולתו.
כל אדם צריך לעמול ולהשתדל להאיר את אור הנר ברבים 
להדליקו באבוקה גדולה
לנסות להיות מלאך לרגע אחד בשביל אדם אחר 
ולהאיר את העולם כולו בשמחה ואחווה.

אור / מקור לא ידוע
כולנו רוצים אור כדי לראות את הדרך
כולנו מבקשים אור: באמת ולא בערך!
אור, תמיד אור ממש, אור בהיר
ובכל בוקר מחדש.

ומהו האור? השמחה והנחת
ומהו האור? הבריאות והיחד
אולי אהבה שלפתע פורחת
או יד מושטת שצריך רק לקחת

רוצים אור ופוקחים העיניים
רוצים אור ובוהים בשמים
מי יתן ותמיד נזכור 
שבתוכנו גנזו את כל האור.
רק שנדע לשמור
שלא תברח אף טיפונת של אור .


כרם הזיתים של סבא עמוס (מחבר לא ידוע)
זהו סיפור על סבא עמוס ועל אהבתו הגדולה.
נגלה לכם סוד. סבא עמוס אוהב עצים. הוא מהלך בין העצים ומשוחח איתם להנאתו. העצים אינם עונים לסבא עמוס אבל לו זה בכלל לא משנה. הוא ממשיך לשוחח איתם. הוא מספר להם על נכדיו החמודים והשובבים, שואל אותם לשלומם וכמובן שבוחן אותם באהבה רבה. הוא מלטף בעדינות את עליהם, בוחן בזהירות את ניצני הפרחים ומרחרח את הענפים.
לסבא עמוס שדה גדול ובו נטועים עשרות עצים שונים: יש לו עצי אפרסמון ועצי רימון, יש לו עצי משמש ושזיפים ואפילו עץ קלמנטינות.
אבל האהוב ביותר על סבא הוא כרם הזיתים שלו.
אתם מבולבלים? כרם הוא שדה שבו גדלים גפנים וזיתים. בכרם הזיתים של סבא נטועים עשרות עצי זית. סבא נטע אותם כשהיו קטנים. ממש קטנטנים. הם הגיעו לסבא עד הבטן - ולסבא עמוס יש בטן ממש גדולה!
מאז שסבא נטע את שתילי הזיתים שלו הוא מהלך חרש בין העצים ומשוחח איתם. הכי הוא אוהב לשוחח עם עצי הזית. ענפיהם נעים לאיטם ברוח ונשמעים כאילו יש בידם תשובה. עצי הזית של סבא הם כבר גדולים, בני 9. יש להם ענפים גבוהים, גזע רחב ושורשים שנמצאים עמוק באדמה.
סבא עמוס מקפיד להשקות את העצים ולדשן אותם כדי שיצמחו ויתחזקו.
באביב עצי הזית של סבא החלו לפרוח וללבלב. עליהם נעשו ירוקים ומבהיקים וענפיהם התמלאו בניצני פרחים לבנים זעירים. 
סבא התרוצץ בין העצים מחויך כולו ושיבח בקול את העצים: "יפה. יפה אתם פורחים. כל הכבוד! אני שמח!!". סבא ליטף בעדינות את ענפי העץ הקרוב והלך לדרכו.
וכך בכל יום סבא חזר ובחן את עציו.
האביב חלף לו והקיץ התקרב. החום הגדול החל ובבית סבא מיוזע. חם לו והוא מודאג מה יהיה עם הכרם שלו. חייבים להשקות את העצים שלא יהיו צמאים.
סבא עולה על הטרקטור מתניע ויוצא אל הדרך. הוא נכנס אל הכרם ובוחן את העצים. פותח את ברז המים ומניח למים לזרום בצינורות ההשקיה אל העצים הצמאים והעצים? נדמה שהם מודים לסבא בקול. ענפיהם נעים לכיוונו של סבא ועליהם מוריקים בשמחה.
בכל מספר ימים סבא חוזר אל הכרם ודואג להשקות את עצי הזית. לאט - לאט אפשר להבחין על ענפיהם בזיתים זעירים וירקרקים שהולכים וגדלים. סבא מלטף אותם בעיניו ומפחד לגעת פן יפגע בהם.
ראש השנה מתקרב. כל הבית לובש אווירה של חג. סבא יוצא בבוקר מן הבית אל השדה. הזיתים שעל העצים כבר גדולים ושמנמנים. הם ירוקים ונראה שבקרוב יהיו מוכנים. סבא מרוצה, חוזר הביתה לארוחת החג ומקווה בליבו שהשנה תהיה שנה טובה גם לעצי הזית שלו.
הסתיו כבר כאן. בחוץ מנשבות רוחות של סתיו, עננים בשמים, הנחליאלי מדלג לו בשבילים... וסבא קצר רוח. הוא מחכה ואין לו סבלנות. סבא רוצה כבר להתחיל במסיק. בכל יום הוא בודק את הפירות ומקווה שזהו, שהיום הם כבר יהיו מוכנים למסיק.
יום ראשון. שבוע חדש החל. סבא ממש חסר סבלנות מגיע אל השדה, נכנס לכרם הזיתים ושואל בקול: "נו? מתי תהיו כבר מוכנים?"!
הרוח מלטפת את ענפי הזית. סבא מביט לעבר העץ הראשון, עמוס בפירות ירוקים כהים, מבהיקים ושמנמנים. סבא מרוצה, מחכך את ידיו זו בזו ומהנהן בראשו בשמחה: "מחר. מחר אנחנו מתחילים".
למחרת השכם בבוקר, כל כך מוקדם שאפילו הציפורים עוד ישנות, קם סבא ממיטתו וממהר לעבר כרם הזיתים. ליד הכרם ממתינים לו חבריו וצוות העובדים שגייס.
הם פורסים יריעת ניילון גדולה תחת עץ הזית הראשון ומתחילים במלאכה. כל אחד אוחז בידו האחת את אשכול הזיתים ומושך בעדינות למטה והפירות נופלים בצלילי "קליק - קלאק" אל הניילון שמתחת. לאחר שעה קלה הניילון מלא בזיתים ירוקים, שחרחרים ועסיסיים. סבא שופך בעדינות את הפירות הקטופים אל תוך שק בד גדול. 
כך נמשך התהליך לאורך כל היום והשקים הולכים ומתמלאים. 
בסוף היום סבא מביט מרוצה אל ערימת השקים הגדולה שנערמה במרכז הכרם. סבא מרוצה. תם יום מסיק והזיתים מוכנים.
אהרון דוד גורדון       
לא יהיה ניצחון של האור על החושך,
כל עוד לא נעמוד על האמת הפשוטה,
שבמקום להילחם בחושך יש להגביר את האור.

האור שבאדם
"שכל אדם בהיותן אדם – איננו מיותר בעולם
כל פרט קטן ויחיד – יש לו בעולם תפקיד
וכל אחד שנולד – הוא אדם כשלעצמו מיוחד"
(מקור לא ידוע)

הלן קלר:
"שלח עינייך אל אור השמש ולא תראה את הצללים".

מיסטר אקהארט:
"האמת היא, שרק בחשכה מוצא אדם את האור.
לכן, בעת שנתעצב יהיה האור קרוב מתמיד".

תאודור רוטקה:
"בעתות אפלה – מתחילה העין לראות"

[image: ]

בתקופה הקרובה נעסוק בגן בנושא חנוכה: נכיר את סמלי החג ואת מנהגיו השונים, נעקוב ונשווה בין סוגים שונים של נרות, חנוכיות וסביבונים מבחינת הצורה, החומר, הגודל וכ"ו, נספר בקצרה את הסיפור ההיסטורי, נלמד את סדר הדלקת הנרות ונתייחס לאור המתעצם מיום ליום.
נשמח לקבל תמונות ו/או סמלים רלבנטיים לנושא!
ביום ----, תאריך -----, בשעה -----, נציין בגן את חג החנוכה במפגש חגיגי של הורים וילדים יחדיו. 
לתשומת לבכם: ביום זה יסתיימו הלימודים בגן בשעה - בבקר. 
חופשת חנוכה תחול בימים --------. 
הלימודים בגן יתחדשו ביום -------, בשעה 8.00 בבקר. 




 (
הנכם מוזמנים להדליק איתנו נר של חנוכה, בגן (שם הגן) ביום שני --- בשעה -----.
הילדים מתבקשים לבוא למסיבה בבג
דים ----
(מותר / אסור להביא אחים?)
לתשומת לבכם: ביום המסיבה יסתיי
מו הלימודים בגן בשעה ----.
נשמח לראותכם איתנו
ילדי גן ----
 וצוות הגן.

